text: Kraftig røg fra brand på losseplads kan ses langt omkring
  08 maj 2017 kl. 09.08
  Mandag formiddag er der udbrudt brand på genbrugspladsen på Vestre Engvej i Vejle. En kraftig røgfane fra branden kan ses over det meste af Vejleområdet.
  Mandag formiddag er der udbrudt brand på genbrugspladsen på Vestre Engvej i Vejle. Ifølge vagtchef Jørn Lindhardt hos Sydøstjyllands Politi er der gået ild i noget affaldstræ, som har forårsaget en kraftig røg, som vinden sender bort fra bebyggede områder og ud over markerne vest for Vejle.
  - Ilden har brandfolkene styr på - og røgen er ikke giftig. Desuden er vinden i det rigtige hjørne og sender røgen bort fra vestbyen i Vejle, siger vagtchef Jørn Lindhardt hos Sydøstjyllands Politi til TV SYD.
  